Sanguo zhi pinghua/page 5

. . . 泣罷，學究道：「父親休煩惱，我得一卷天書，單醫我這病証. 」即時同歸莊上，取淨水一盞，咒了，咽在腹中，風疾即愈，毛髮皮膚複舊. 自後不論遠近，皆來求醫，無不愈者. 送獻錢物約二萬餘貫，度徒弟約迭五百餘人. 內有一人，姓張名角，當日告辭師父：「奈家中有一老母年邁，乞假侍母. 」學究曰：「你去時，與你名方一卷，不來也不妨. 」學究分付張角名方，醫治天下患疾，並休要人錢物，「依我言語者！」

張角辭了師父歸家. 遇經過處治病，無不痊可，並不要錢物. 張角言：「如醫可者，少壯男子跟我為徒弟，老者休要！」

張角游四方，度徒弟約十萬有餘，寫其名姓鄉貫，年甲月日生時. 「若我要你用度，有文字到時，火速前來. 但有徒弟，都依省會. 如文字到，有不來者，絕死. 如不隨我者，禍事臨身！」

忽有一日，黃巾反漢. 其張角文字遍行天下，不數日，徒眾皆至揚州廣寧郡東三十里張家莊. 張角姑表三人，於此莊上聚，眾皆齊呼：「二弟將過來者！」二弟提四包袱，在面前解開，都是黃巾，散與眾人，都色帶上黃巾. 張角省諭著眾人：「今日漢朝天下合休也，我合興也. 若我有日為君，爾每大者封王，次者封侯，小者封刺史. 」省會罷，都無衣甲器仗. 先都軟纏，手持禾木棍棒. 為首者張角等三人，遂引十萬壯士，先取揚州，就衣甲弓刀鞍馬器械.

當日起軍，從揚州廣寧郡為頭，逢一村，收一村；逢一縣，收一縣；收訖州府不知其數. 隨到處，竭家盡起. 不從者，殺伐討虜. 漢家天下，三停占了二停. 黃巾並聚三十六萬.

話分兩說. 當日漢靈帝設朝，聚大臣議曰：「今黃巾賊並聚三十六萬，如之奈何！」有皇甫嵩出班奏曰：「臣啟陛下，依臣三件事，黃巾賊自滅也. 」帝問甚三件事. 奏曰：「第一件事，天下遍行詔赦，若有凶徒謀反，聚集山林，打劫城池；第二件殺害命官，討虜倉庫，傷害黎民；第三件，如自願去了黃巾，便為國家良民，如不去黃巾，全家誅殺. 」帝：「依卿所奏，赦書到日，盡行赦免. 」又奏曰：「今漢朝兵微將寡，黃巾浩大，不能破得. 陛下可詔天下義軍，高官重賞；可拜一元帥，將空頭宣誥，重賞三軍. 重賞之下，必有勇夫. 」帝曰：「誰可為元帥？」奏曰：「若有人為元帥者，便挂印；若無人，小臣親去. 」帝曰：「卿便挂印. 」分付空宣誥珍寶，將御林軍一十萬. 得聖旨：「雖無鑾駕，如朕親行，便宜行事. 」皇甫嵩挂了金印，做了元帥，辭帝領兵離朝. 話分兩說. 詩曰：

漢室傾危不可當，黃巾反亂遍東方.

不因賊子胡行事，合顯擎天真棟梁.

話說一人，. ..